Diari Oficial de la Generalitat Valenciana


Sumari del DOGV 3691, del 18-02-2000 (2000/1197)

ORDRE de 9 de febrer de 2000, de la Conselleria de Cultura, Educació i Ciència, per la qual es convoca concurs públic per a la concessió de nou beques de formació i perfeccionament per a restauradors, que es duran a terme al Museu de Belles Arts de València.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3691

Data del DOGV
:   18-02-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/1197


Data del document
:   09-02-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * assignació per estudis
    * museu
    * ajuda pública
    * suport econòmic
    * protecció del patrimoni

ORDRE de 9 de febrer de 2000, de la Conselleria de Cultura, Educació i Ciència, per la qual es convoca concurs públic per a la concessió de nou beques de formació i perfeccionament per a restauradors, que es duran a terme al Museu de Belles Arts de València. [2000/X1197]
  
La Conselleria de Cultura, Educació i Ciència porta a terme unes campanyes de formació i perfeccionament de restauradors orientades, també, a aconseguir un increment de la labor conservadora dels valuosos fons artístics del Museu de Belles Arts i del patrimoni artístic de la Comunitat Valenciana.
  
La conservació d'este patrimoni, fins en les tasques més senzilles de manteniment i consolidació, requerix uns coneixements tècnics especialitzats i la comprovació d'una experiència en treballs similars ja realitzats. Per això, a l'efecte de seleccionar el tècnic més adequat per a un millor aprofitament dels seus coneixements i de l'experiència i formació que puga rebre al Museu, i fent ús de les facultats que em conferix la Llei 5/1983, de 30 de desembre, de Govern Valencià,
  
ORDENE
  
Primer
  
Es convoca concurs públic per a la concessió de nou beques de formació i perfeccionament per a restauradors, que es duran a terme al Departament de Restauració del Museu de Belles Arts de València i al Centre Tècnic de Restauració, servei dependent de la Direcció General de Promoció Cultural i Patrimoni Artístic ubicat a les dependències del Museu de Belles Arts de València, i s'aproven les bases per les quals es regix la present convocatòria i els models d'instància, inclosos com a annexos I i II d'esta ordre.
  
Segon
  
L'import total de les beques és de tretze milions nou-centes noranta-sis mil vuit-centes pessetes (02.205.949 PTA), equivalents a 84022,46 euros, pagadores a càrrec de la partida pressupostària 93.57.100.67.8, codi de línia 4.01, del pressupost de la Generalitat Valenciana per al 2000.
  
DISPOSICIONS FINALS
  
Primera
  
Es delega en la directora general de Promoció Cultural i Patrimoni Artístic la facultat de resoldre la concessió de les beques, i se l'autoritza perquè dicte les resolucions oportunes per al desplegament i l'execució d'esta ordre.
  
Segona
  
L'ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà interposar recurs de reposició potestativament o serà possible interposar directament recurs contenciós administratiu en els terminis i davant dels òrgans indicats a continuació:
  
a) El recurs de reposició haurà d'interposar-se davant de l'òrgan que dicta el present acte en el en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 9 de febrer de 2000
  
El conseller de Cultura, Educació i Ciència,
  
MANUEL TARANCÓN FANDOS
  
Annex I
  
Bases per a la concessió de nou beques de formació i perfeccionament per a restauradors que es duran a terme al Museu de Belles Arts de València.
  
Primera. Objecte
  
Las beques s'atorguen a fi de facilitar als professionals de la restauració que complisquen els requisits indicats més avall l'aprenentatge de noves tècniques i criteris, i a fi de donar-los la possibilitat de participar amb els equips tècnics del Museu i del Centre Tècnic de Restauració en la conservació i restauració de fons artístics.
  
Segona. Modalitats i dotació econòmica
  
1. Es convoquen nou beques que es distribuiran de la següent forma:
  
a) Tres beques per a restauradors de pintura sobre tela i taula.
  
b) Dos beques per a restauradors d'escultura.
  
c) Dos beques per a restauradors de paper.
  
d) Una beca per a restauradors de tèxtil.
  
e) Una beca per a restauradors de ceràmica.
  
Cada participant podrà optar per una sola modalitat.
  
2. La dotació de cada beca serà d'un milió cinc-centes cinquanta-cinc mil dos-centes pessetes (1.555.200 PTA), equivalents a 9346,94 euros, que es pagaran prorratejades en mensualitats, des de l'1 d'abril fins al 31 de desembre, amb el lliurament previ del certificat d'aprofitament corresponent expedit pel director del Museu de Belles Arts de València.
  
Tercera. Requisits dels aspirants
  
Las beques objecte d'esta convocatòria s'adjudicaran a través d'un concurs entre els diversos aspirants que complisquen els requisits següents i els acrediten documentalment:
  
1) Tindre la nacionalitat espanyola i residir en l'àmbit de la Comunitat Valenciana.
  
2) Els aspirants a les beques de formació i perfeccionament per a restauradors, que es duran a terme al Museu de Belles Arts de València, hauran de ser:
  
En les modalitats de pintura, escultura i paper:
  
- Llicenciats en Belles Arts i haver cursat assignatures de restauració, o posseir el títol de Diplomat en Restauració per l'Escola Superior de Conservació i Restauració de Béns Culturals, i tindre experiència en el camp de la restauració de pintura sobre tela i taula, escultura i paper.
  
En la modalitat de tèxtil:
  
- El Graduat Escolar.
  
En la modalitat de ceràmica:
  
- Llicenciats en Belles Arts i haver cursat assignatures de restauració, o posseir el títol de Diplomat en Restauració per l'Escola Superior de Conservació i Restauració de Béns Culturals, i tindre experiència en el camp de la restauració, o el títol de Diplomat per l'Escola Superior de Ceràmica.
  
Quarta. Sol·licituds
  
1. Les sol·licituds, que es formalitzaran segons el model de l'annex II, d'acord amb la modalitat a la qual s'opte, podran presentar-se en el termini de quinze dies hàbils a partir de l'endemà de la publicació d'esta convocatòria en el Diari Oficial de la Generalitat Valenciana.
  
2. Les sol·licituds, dirigides a la Conselleria de Cultura, Educació i Ciència, Direcció General de Promoció Cultural i Patrimoni Artístic, podran presentar-se en el Registre General de la Conselleria de Cultura, Educació i Ciència, en les Direccions Territorials de València, Castelló i Alacant o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les sol·licituds hauran d'incloure:
  
En les modalitats de pintura, escultura i paper:
  
a) Instància ajustada al model de l'annex II, en què necessàriament hauran de figurar les dades següents: nom i cognoms, DNI, adreça completa i telèfon de contacte, i en què s'haurà de deixar constància de les circumstàncies fixades en la base tercera així com de l'acceptació de totes les condiciones establides en estes bases i de la modalitat de la beca a què s'opta.
  
b) Fotocòpia compulsada de la titulació acadèmica.
  
c) Fotocòpia compulsada del certificat de l'expedient acadèmic.
  
d) Currículum del sol·licitant.
  
e) Memòria d'algun treball de restauració, segons la modalitat a què s'opte, realitzat per l'aspirant.
  
f) Els treballs adduïts en el currículum es documentaran a través d'un certificat del propietari o de l'empresa per als quals s'ha treballat.
  
g) Les sol·licituds o beques sol·licitades o atorgades per altres administracions i ens públics o privats.
  
h) Certificat d'empadronament que determine el veïnatge en algun municipi de la Comunitat Valenciana.
  
En la modalitat de tèxtil:
  
a) Instància ajustada al model de l'annex II, en què necessàriament hauran de figurar les dades següents: nom i cognoms, DNI, adreça completa i telèfon de contacte, i en què s'haurà de deixar constància de les circumstàncies fixades en la base tercera així com de l'acceptació de totes les condiciones establides en estes bases i de la modalitat de la beca a què s'opta.
  
b) Fotocòpia compulsada de la titulació acadèmica.
  
c) Currículum del sol·licitant.
  
d) Memòria d'algun treball de restauració realitzat per l'aspirant.
  
e) Els treballs adduïts en el currículum es documentaran a través d'un certificat del propietari o de l'empresa per als quals s'ha treballat.
  
f) Les sol·licituds o beques sol·licitades o atorgades per altres administracions i ens públics o privats.
  
g) Certificat d'empadronament que determine el veïnatge en algun municipi de la Comunitat Valenciana.
  
En la modalitat de ceràmica:
  
a) Instància ajustada al model de l'annex II, en què necessàriament hauran de figurar les dades següents: nom i cognoms, DNI, adreça completa i telèfon de contacte, i en què s'haurà de deixar constància de les circumstàncies fixades en la base tercera així com de l'acceptació de totes les condiciones establides en estes bases i de la modalitat de la beca a què s'opta.
  
b) Fotocòpia compulsada de la titulació acadèmica.
  
c) Currículum del sol·licitant.
  
d) Memòria d'algun treball de restauració realitzat per l'aspirant.
  
e) Els treballs adduïts en el currículum es documentaran a través d'un certificat del propietari o de l'empresa per als quals s'ha treballat.
  
f) Les sol·licituds o beques sol·licitades o atorgades per altres administracions i ens públics o privats.
  
g) Certificat d'empadronament que determine el veïnatge en algun municipi de la Comunitat Valenciana.
  
3) Si la sol·licitud no inclou totes les dades exigides o hi falta documentació acreditativa, es requerirà l'interessat perquè en el termini de deu dies corregisca la falta o aporte els documents preceptius, amb la indicació que si no ho fa, d'acord amb el que disposa l'article 71 de la Llei 30/1992, de Règim Jurídic de les Administracions Públiques i del Procediment Administratiu Comú, es considerarà que ha desistit de la petició, amb la resolució prèvia dictada en els termes previstos en l'article 42 de la llei esmentada.
  
Cinquena. Mèrits avaluables en el concurs
  
Els mèrits, que hauran de ser acreditats documentalment, seran avaluats per la Comissió Qualificadora d'acord amb el barem següent:
  
En les modalitats de pintura, escultura i paper:
  
- Expedient acadèmic: fins a 6 punts.
  
- Altres títols (grau de doctor, altres titulacions universitàries relacionades amb l'àrea d'humanitats): fins a 1 punt.
  
- Cursos específics de restauració (40 o més hores): fins a 0,5 punts.
  
- Experiència en restauració artística, que s'acreditarà a través d'un certificat del propietari o de l'empresa per als quals s'ha treballat: fins a 2 punts.
  
- Publicacions relacionades amb la restauració i els treballs o les ponències presentats a congressos, simposis, jornades i seminaris en l'àmbit de la restauració: fins a 0,5 punts.
  
En la modalitat de tèxtil:
  
- Experiència en treballs realitzats en el camp de la restauració tèxtil, que s'acreditarà a través d'un certificat del propietari, empresa, museu o centre per als quals s'ha treballat: fins a 6 punts.
  
- Cursos relacionats amb l'activitat tèxtil: fins a 1 punt.
  
- Publicacions, conferències, ponències, etc. relacionades amb l'activitat tèxtil: fins a 1 punt.
  
- Coneixements tècnics de la confecció del teixit, acreditats amb un certificat dels centres o empreses per als quals s'ha fet l'activitat: fins a 2 punts.
  
En la modalitat de ceràmica:
  
- Expedient acadèmic: fins a 3 punts.
  
- Experiència en treballs realitzats en el camp de la restauració ceràmica, que s'acreditarà a través d'un certificat del propietari, empresa, museu o centre per als quals s'ha treballat: fins a 3 punts.
  
- Cursos relacionats amb l'activitat ceràmica: fins a 1 punt.
  
- Publicacions, conferències, ponències, etc. relacionades amb l'activitat ceràmica: fins a 1 punt.
  
- Coneixements tècnics ceràmics, acreditats amb un certificat dels centres o empreses per als quals s'ha fet l'activitat: fins a 2 punts.
  
Sisena. Resolució de la convocatòria
  
Per a la valoració dels mèrits es constituirà una comissió qualificadora integrada per:
  
- President: la directora general de Promoció Cultural i Patrimoni Artístic.
  
- El director del Museu de Belles Arts de València.
  
- El director del Museu Nacional de Ceràmica González Martí.
  
- El cap de l'Àrea de Museus i Belles Arts.
  
- El cap del Servei de Conservació i Restauració de Béns Museístics.
  
- Actuarà com a secretari, amb veu però sense vot, el tècnic de restauració del Servei de Conservació i Restauració de Béns Museístics.
  
Es faculta la Comissió Qualificadora perquè faça, a través dels seus membres o de l'assessorament d'altres tècnics, totes les comprovacions necessàries per qualificar millor els mèrits adduïts, i perquè efectue un seguiment periòdic del treball realitzat durant la beca. La Comissió podrà tindre tots els assessors que considere convenients.
  
Finalitzada la valoració dels mèrits corresponents a cada expedient, la Comissió Qualificadora elevarà l'acta del concurs amb la proposta d'adjudicació, en el termini màxim de dos mesos comptats des del dia en què acabe el termini de presentació de sol·licituds, a la directora general de Promoció Cultural i Patrimoni Artístic perquè adjudique les beques. La resolució d'adjudicació es publicarà en el Diari Oficial de la Generalitat Valenciana.
  
Si en el termini de tres mesos comptats des del dia en què acabe el termini de presentació de sol·licituds no s'aprova la resolució corresponent a esta convocatòria, es considerarà que totes les peticions presentades han sigut desestimades.
  
Alhora, la Comissió Qualificadora podrà formular una proposta en el sentit que la convocatòria siga declarada deserta si, segons el seu parer, no hi ha concursants amb prou mèrits per a meréixer l'adjudicació.
  
Setena. Incompatibilitat de la beca
  
La beca serà incompatible amb la realització de treballs o estudis que dificulten el compliment de la finalitat proposada i/o amb la possessió d'altres beques o ajudes semblants.
  
Vuitena. Obligacions del becari
  
Tindrà la consideració de beneficiari de la beca el destinatari dels fons públics que haurà de realitzar l'activitat que en fonamentà l'atorgament o que es trobe en la situació que en legitima la concessió.
  
Les obligacions del becari o beneficiari consistiran en:
  
a) Ampliar i perfeccionar els seus coneixements en la matèria col·laborant amb el personal tècnic del Museu en els treballs específics que la direcció del centre li encomane; a l'efecte haurà de romandre als locals del centre i complir l'horari que establisca la Direcció General de Promoció Cultural i Patrimoni Artístic.
  
b) Sotmetre's a les actuacions de control financer corresponents a la Intervenció General en relació amb la beca concedida.
  
c) Comunicar a l'entitat concedent l'obtenció d'altres beques, subvencions o ajudes per a la mateixa finalitat, procedents de qualsevol administració o ens públic.
  
d) Presentar en el termini màxim de deu dies comptats des de l'endemà de la notificació de la concessió una acreditació de trobar-se al corrent de les obligacions tributàries i davant la Seguretat Social relativa als dotze mesos anteriors a la data de sol·licitud de la beca, d'acord amb el que establix l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21.06.1996).
  
Novena. Resultats científics
  
Els resultats científics derivats dels treballs que el becari realitze quedaran en propietat de la Conselleria de Cultura, Educació i Ciència, i no podran ser utilitzats pel becari sense l'autorització corresponent.
  
Deu. Duració de les beques
  
Les beques objecte de convocatòria tindran una duració que anirà des de l'1 d'abril fins al 31 de desembre de 2000.
  
Onze. Naturalesa de les beques
  
Les beques són de formació i perfeccionament de coneixements amb els tècnics especialistes del Museu de Belles Arts de València i del Centre Tècnic de Restauració.
  
El fet d'haver obtingut una beca no establix cap tipus de relació laboral amb la Conselleria de Cultura, Educació i Ciència ni amb el Museu de Belles Arts de València, ni suposa cap compromís per a la incorporació posterior del becari a la plantilla d'este centre.
  
Dotze. Contravencions i disposicions subsegüents
  
La Conselleria de Cultura, Educació i Ciència podrà deixar sense efecte, a proposta de la Comissió Qualificadora, qualsevol de les beques concedides, després de l'audiència prèvia amb l'interessat, quan el beneficiari incórrega en alguna de les causes següents:
  
a) No realitzar l'activitat que motiva la concessió.
  
b) Deixar de complir els requisits exigits.
  
c) Incomplir, sense un motiu que ho justifique, les condiciones establides en la present convocatòria.
  
Tretze
  
Qualsevol alteració de les condiciones tingudes en compte per a la concessió de les beques i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.
  
Catorze
  
Serà procedent el reintegrament de les quantitats percebudes i l'exigència de l'interés de demora des del moment del pagament de la beca en els casos següents:
  
a) Obtenció de la beca sense posseir les condiciones requerides.
  
b) Incompliment de la finalitat per a la qual ha sigut concedida la beca.
  
c) Incompliment de les condiciones imposades al beneficiari amb motiu de la concessió de la beca.
  
Annex II
  
Sol·licitud de participació en el concurs públic per a la concessió de nou beques de formació i perfeccionament per a restauradors que es duran a terme al Museu de Belles Arts de València.
  
1. Dades del sol·licitant
  
Nom i cognoms
  
Adreça
  
Localitat Codi postal Telèfon
  
NIF
  
2. Requisits que complix el sol·licitant i acredita documentalment
  
Modalitats de pintura, escultura i paper:
  
- Posseir la nacionalitat espanyola.
  
- Residir en l'àmbit de la Comunitat Valenciana.
  
- Titulat superior en. .. -, per la Universitat...
  
- Diplomat en Restauració per l'Escola Superior de Conservació i Restauració de Béns Culturals de ...
  
Modalitat de tèxtil:
  
- Posseir la nacionalitat espanyola.
  
- Residir en l'àmbit de la Comunitat Valenciana.
  
- Certificat del Graduat Escolar.
  
Modalitat de ceràmica:
  
- Posseir la nacionalitat espanyola.
  
- Residir en l'àmbit de la Comunitat Valenciana.
  
- Titulat superior en ... , per la Universitat ... .
  
- Diplomat en Restauració per l'Escola Superior de Conservació i Restauració de Béns Culturals de ...
  
- Diplomat per l'Escola Superior de Ceràmica.
  
3. Acceptació de les bases de la convocatòria
  
El sol·licitant coneix les bases de la convocatòria de concurs públic per a la concessió de nou beques de formació i perfeccionament per a restauradors que es duran a terme al Museu de Belles Arts de València, i accepta totes les condicions que s'hi establixen.
  
4. Mèrits avaluables que concorren en el sol·licitant, dels quals adjunta justificació adequada
  
Modalitats de pintura, escultura i paper:
  
- Altres títols (doctorat, altres titulacions universitàries relacionades amb l'àrea d'humanitats).
  
- Fotocòpia compulsada del certificat de l'expedient acadèmic.
  
- Cursos específics de restauració (40 o més hores).
  
- Experiència en restauració artística, acreditada a través d'un certificat del propietari o de l'empresa per als quals ha treballat.
  
- Publicacions relacionades amb la restauració i els treballs o les ponències presentats a congressos, simposis, jornades i seminaris en l'àmbit de la restauració.
  
Modalitat de tèxtil:
  
- Experiència en treballs realitzats en el camp de la restauració tèxtil, acreditada a través d'un certificat del propietari, empresa, museu o centre per als quals ha treballat.
  
- Certificat de cursos relacionats amb l'activitat tèxtil.
  
- Publicacions, conferències, ponències, etc. relacionades amb l'activitat tèxtil.
  
- Coneixements tècnics de la confecció del teixit, acreditats amb un certificat dels centres o empreses per als quals ha fet l'activitat.
  
Modalitat de ceràmica:
  
- Experiència en treballs realitzats en el camp de la restauració ceràmica, acreditada a través d'un certificat del propietari, empresa, museu o centre per als quals ha treballat.
  
- Certificat de cursos relacionats amb l'activitat ceràmica.
  
- Publicacions, conferències, ponències, etc. relacionades amb l'activitat ceràmica.
  
- Coneixements tècnics ceràmics, acreditats amb un certificat dels centres o empreses per als quals ha fet l'activitat.
  
5. Documentació que s'adjunta
  
Modalitats de pintura, escultura i paper:
  
- Fotocòpia confrontada del DNI.
  
- Fotocòpia compulsada de la titulació acadèmica.
  
- Fotocòpia compulsada del certificat de l'expedient acadèmic.
  
- Currículum del sol·licitant.
  
- Memòria d'algun treball de restauració, segons la modalitat a què opte, realitzat per l'aspirant.
  
- Certificat dels treballs adduïts en el currículum.
  
- Les sol·licituds o beques sol·licitades o atorgades per altres administracions i ens públics o privats.
  
- Certificat d'empadronament que determine el veïnatge en algun municipi de la Comunitat Valenciana.
  
- Acreditació documental dels mèrits establits en la base cinquena.
  
Modalitat de tèxtil:
  
- Fotocòpia compulsada de la titulació acadèmica.
  
- Currículum del sol·licitant.
  
- Memòria d'algun treball de restauració realitzat per l'aspirant.
  
- Certificat dels treballs adduïts en el currículum.
  
- Les sol·licituds o beques sol·licitades o atorgades per altres administracions i ens públics o privats.
  
- Certificat d'empadronament que determine el veïnatge en algun municipi de la Comunitat Valenciana.
  
- Acreditació documental dels mèrits establits en la base cinquena.
  
Modalitat de ceràmica:
  
- Fotocòpia compulsada de la titulació acadèmica.
  
- Fotocòpia compulsada del certificat de l'expedient acadèmic.
  
- Currículum del sol·licitant.
  
- Memòria d'algun treball de restauració realitzat per l'aspirant.
  
- Certificat dels treballs adduïts en el currículum.
  
- Les sol·licituds o beques sol·licitades o atorgades per altres administracions i ens públics o privats.
  
- Certificat d'empadronament que determine el veïnatge en algun municipi de la Comunitat Valenciana.
  
- Acreditació documental dels mèrits establits en la base cinquena.
  
6. Petició
  
Sol·licita que l'admeten al concurs públic per a la concessió de nou beques de formació i perfeccionament per a restauradors, que es duran a terme al Museu de Belles Arts de València.
  
..., ... de ... 2000.
  
(signatura)